
AZ STV94/2 PROGRAMCSOMAG 


Augusztus közepére íÍgérgettem, és - 
számomra is meglepő módon - úgy tűnik 
nagyjából pontosan elkészül a legújabb 
csomag. 

Persze túlzás lenne, hogy minden 
rendben menjen, de elkészütt egy akkora rész 
a terveimből, amivel a közönség elé merek 
állni. Nézzük, mekkora is a szelet! 

A Worid Soccer és a Defiektor az 
ígértek szerint teljesen kész. Ugyancsak 
elkészült a Total Eclipse, de a végigjátszása 
egyelőre időhiány miatt nem sikerült, ezért a 
"klinikai tesztelést rátok bízzuk. (Az újság 
következő számaiban lesz róla leírás.) 

Régebbi  ígéretünk a MOTORODEO 
editor 16 színű verziója. A kezelése nagyjából 
egyezik a négyszínű editorral, de a figurák 
még nincsenek kidolgozva, tehát lehet alkotni! 

Eddig tehát a csomag, de lesz némi 
ráadás is. Nyírő Csaba ajánlott fel egy 
Pascalban írt lottóprogramot, de ez sajnos 

csak VT-DOS alatt fut. Mindenki megkapja 
még a Bards Tale egy "demo" verzióját. A 
késztől sajnos még messze van, de már 
játszható. Valószínűleg a leírás legalább 3 
újságba el fog húzódni, ezért jó ha kéznél van 
a program. Addig is lehet ismerkedni. 


AZ ÚJSÁG JÖVŐJE 


Feljegyzéseim szerint most jutottunk oda, 
hogy az eddigi megrendeléseiteket 
teljesítettem, tehát O-ról indul az egyenlegünk. 

A helyzet az, hogy az elmúlt másfél 
hónapban szinte csak TVC-vel foglalkoztam, 
Így most némi szünetet kell tartanom, 
felkészülni a következő tanévre és talán 
pihenésre is jut pár (2) nap, Viszont itt állunk 
a programleírásokkal (Total Eclipse, Bards 
Tale), így terveim szerint kéthavonta meg tud 
jelenni az újság, főleg, ha akik igérték, küldik 
a cikkeiket. (Persze olyan is írhat, aki eddig 
még nem jelezte.) 

Javaslatom pedig a következő: egyévi 
előfizetést tartanék jónak, ez a 300 Ft a mai 
árak mellett nem olyan nagy kiadás, a 
többszöri — postázgatás viszont nagyon 
megemelné a költségeiteket. Ezért az 
összegért tehát 94 október, december, 95 


február, április, június és — augusztus 
hónapokban kapnád az újságot. 
A MEGRENDELÉS 


A programcsomag ára a szokásos 250 Ft, 
amely tartalmazza a lemez és a postázás 
árát. A magnósoknak sajnos nem tudok 
kazettát biztosítani, túlságosan drága a jó 
minőségű kazetta (a lemez 30 Ft alatti árának 
legalább 4-5-szöröse). Örülnék neki, ha a 
programrendeléssel együtt az újságelőfizetést 
is megejtenétek, s persze nem haragszom 
meg, ha kapok mellé legalább egy pársoros 
levelet hírekkel, ötletekkel, véleményekkel. 
Megrendelhető még a DISZKMONITOR 100 
Ft-os áron, illetve a régebbi programjaim, a 
csomag mellé ajándékba. 

A FORTH programozási nyelv 


A FORTH programozási nyelvről talán 
már többen hallottatok, de ismereteim szerint 
elég kevés felhasználója van (én magam 
egyet sem ismerek személy szerint). A nyelv 
népszerűtlenségének okát nehézkesnek tűnő 
alkalmazásában látom. Én először egy kazet- 
tás változatát vásároltam meg (FORTH 32K 
/84K NOVOTRADE 1987.), amit egészen ad- 
dig egész jónak tartottam, amíg át nem tértem 
a kazettás rendszerről VT-DOS rendszerre. A 
gondok azzal kezdődtek, hogy nem tudtam 
rögtön lemezre vinni használható formában. 

Nos, vettem a fáradságot és kb. 3 hetes 
munka árán elkészítettem a rendszer pri- 
mitívjeinek gépi kódú listáját. Akkor még ren- 
des assemblerem se volt, Így a FORTH rend- 
szer működése közben, a számkódok vissza- 
fordításával küszködtem, de megcsináltam. 

Mindezt a kazettáról való hosszadalmas 
betöltések kiséretében (azt hiszem, efféle be- 
töltések ismerősek azok előtt, akik 
szes, a Novotrade TVC-Stúdió által készített, 
CRC-vel védett programokat ismerik...) 

Szóval sikerült úgy átalakítanom az eredeti 
rendszert, hogy a gyártója se ismerne rá, Vi- 
szont lemezes rendszerben remekül működik, 
és az egész 64K-s tárat fel lehet vele hasz- 
nálni (az U3 RAM-ot is!). A nyelv megismeré- 
se igen nehéz volt. Rengeteg időt kell rá 
szánni, de akit érdekelnek a programnyelvek, 
annak érdemes. Az se baj, ha már ismersz 
egy-két strukturált nyelvet (Pascal, C). 

És most magáról a nyelvről. 

Felhasználási területei: számítógépes 
grafika,  szövegfeldolgozás,  robotvezérlés, 
folyamatirányítás, adatbázis-kezelés. 

Eredetileg folyamatirányítás volt a FORTH 
fejlesztésének a fő célja. Erre a célra a ne- 
gyedik generációs számítógépeket akarták 
felhasználni, amihez persze egy új nyelv is 
kellett. Ez a nyelv - utalva a "negyedik" gene- 
rációra (angolul fourth) - lett a FORTH. 

Főbb vonásai: 

1. Strukturált programnyelv, azaz tetszés 
szerint lehet új eljárásokat Írni új nevekkel. Az 
új eljárások elemei a lehetnek az alaprendszer 
szavai, vagy korábban általunk Írt eljárások. 
Az új eljárásra nevével lehet hivatkozni, azaz 
a név begépelése az eljárás végrehajtását 
eredményezi. (Pl. a Pascal is ilyen). 


2. A FORTH rendszer alapelemei a SZA- 
VAK. A szavak szótárban helyezkednek el. A 
szavak megfelelnek egy FORTH eljárásnak 
(amit akár programnak is nevezhetünk). A 
fentiek ügyes kihasználásával gyakorlatilag 
néhány szóból áll egy FORTH program. Ezért 
a FORTH programozási nyelv igen tömör, de 
egyben nehezen áttekinthető is. Viszont egy 
FORTH program sokkal kevesebb memóriát 
igényel, mint pl. egy vele azonos funkciójú 
Pascal program. A szótári szavak tartalmuk 
szerint lehetnek 

- összetett szavak, amelyeket más sza- 
vakból gyártottunk 

- egyszerű szavak (primitívek vagy primi- 
tívák), amelyek gépi kódú programot tartal- 
maznak. 

- változók (variable) 

- állandók (constant). 

Egy szó tartalmazza a következőket: 

a) információkat a soronkövetkező szótári 
szó helyéről, vagyis annak memóriacíméről. 1- 
Ilyenformán a szótárban a szavak "láncra 
vannak fűzve", mint a kisovodások, mikor sé- 
tára indulnak. Ez a szavak keresését könnyíti 
meg a végrehajtó program (interpreter) szá- 
mára. Ezért hívják a FORTH nyelvet láncolt 
kódú (Threaded Code) rendszernek. 

b) az eljárás nevét ASCII kódok formájá- 
ban. A név legfeljebb 31 írásjel lehet. Az "[- 
rásjel" kifejezés szándékos, ugyanis egy 
FORTH eljárás neve 33-tól 127-ig bármilyen 
kódú karaktert tartalmazhat. 

c) adatokat, amelyek lehetnek számok, el- 
járások memóriacímei, vagy éppen gépi kó- 
dok. Hogy melyiket, arról is itt találhatók infor- 
mációk. 

d) az eljárás végét jelző szót (ami szintén 
szótári szó... ez egy ilyen nyelv.). 

3. Jellemző a FORTH nyelvre - ami igazi 
FORTH sajátosság -, hogy igen fejlett a ve- 
remkezelése. Szinte minden FORTH eljárás 
(szó...) használja valamilyen módon a vermet. 
Van jónéhány olyan FORTH szó, ami kifeje- 
zetten a veremkezelést célozza. Ez viszont 
azt is jelenti, hogy a szokványos módon nem 
lehet a FORTH-ban elvégezni a műveleteket, 
ugyanis nem lehet zárójelezni (a zárójel egy 
más rendeltetésű szótári szó!), hanem a 
kevéssé ismert, de igen hatékony és gyors, 
"lengyel módszert" kell alkalmazni. A művele- 

tek sorrendje a FORTH számára "balról jobb- 
ra", azaz nincs megkülönböztetve alacsony- 
rendű és magasabbrendű művelet. A FORTH 
szemrebbenés nélkül végzi el, ha nem vigyá- 
zunk, a szorzás előtt a kivonást... 

A veremkezelés elsődleges tehát a 
FORTH szempontjából, ezért, ha egy eljárás 
bemenő adatot vár, azt kivétel nélkül mindig a 
veremről veszi le, annak is a tetejéről. Persze 
van olyan szó, ami a verem fenekéről emel ki 
adatot, de azt külön meg kell írni, mert álta- 
lában ezt a szót az alaprendszer nem tartal- 
mazza. Még azt is "megmondhatjuk", hogy a 
veremfenékről csak kimásoljuk az adatot, 
vagy ki is vegyük onnan (nem mindegy, 
ugye?). A verem tartalma lehet numerikus a- 
dat (szám), vagy string (ASCII kódok). Áltatá- 
ban a FORTH a szótár "mögötti" memóriát 
teljes egészében veremként használhatja, de 
erre ritkán van (pontosabban szinte soha 
nincs) szükség. 

Egy veremben lévő adatot felhasználó szó 
így működik: 65 EMIT cCR2 

Ez a rövid sor teljesen azonos a BASIC- 
ből ismert PRINT CHR$(65) paranccsal. A 
cCR; azt jelenti, hogy RETURN-t (ENTER-t) 
ütünk le. A fenti sor tehát kilr egy nagy "A" 
betűt az éppen aktuális perifériára (ami alap- 
esetben a képernyő). Láthatjuk, hogy először 
a veremre helyezendő számot kel! begépelni, 
szóköz után pedig a szótári szót. A return leü- 
tése az eljárás azonnali végrehajtását ered- 
ményezi. A parancs a következőképpen 
hajtódik végre: 

a) az értelmező megtalálja a "65" karak- 
tersorozatot. Először megpróbálja számként 
értelmezni, ami sikerül is. A számot a ve- 
rembe teszi. 

b) az értelmező továbblép, mert szóközt 
talál. A space a FORTH elválasztójele. 

c) az értelmező megtalálja az "EMIT" ka- 
raktersorozatot. Megpróbálja számként értel- 
mezni (mondtam, hogy a verem mindenek 
előtt!). Ha sikerül (tudjuk, hogy nem), akkor a 
veremre teszi, ellenkező esetben veszi a szó- 
tárat, és elkezdi ott keresni. A mi esetünkben 
ez sikerül ís. A szó neve utáni memória- 
részben (lásd fentebb) megkeresi a végrehaj- 
táshoz szükséges adatokat, amelyek az EMIT 
esetében gépi kódok. A gépi kódú rutin lefut. 

d) az értelmező 13-as kódú karaktert talál, 
amiből tudja, hogy nem kell tovább keresnie, 
az "A" kiírása után kiírja, hogy OK, és új sort 


kezd, azaz várja a következő utasítást. A 
FORTH nyelvvel kapcsolatban első nekifutás- 
ra talán még annyit, hogy számos változata 
van, de a legelterjedtebb szabványa a FIG- 
FORTH, amelynek több egymással kompa- 
tibilis verziója van, a TVC-n futó változatok a 
CP/M FIG-FORTH 2.2 megfelelői. Két TVC-s 
változatot ismerek: egyik a már említett 
FORTH 32/64K, ami BASIC rendszerből in- 
dítható, és tartalmaz olyan funkcióhívási lehe- 
tőségeket, amelyek megfelelnek a BASIC o- 
perációs rendszer RST30-as funkcióinak. A 
másik pedig VT-DOS alatt vagy UPM alatt in- 
dítható, közvetlen lemezkezelése olyan, mint- 
ha a lemezen lévő férőhely szerves része 
lenne a memóriának. Gyakorlatilag akkora 
fájlkoka)t is tud kezelni, ami az egész lemezt 
elfoglalja. Ilyenformán elvileg nem 64K a 
program működési területe, hanem ehhez 
még hozzáadódik pl. 720K. 

Aki alaposabban meg szeretne ismerkedni 
a FORTH nyelvvel, próbálja elérni az itt fel- 
sorolt irodalmat (elég nehéz hozzájutni): 

Adorján Noémi: FORTH lépésről lépésre 
(Műszaki 1990.) - Számos 
példával, remek stílusban teszi élvezhetővé a 
tanulást. 

Lipovszki - Subai - Beszeda: FORTH 
programozási rendszer és nyelv - Alapos 
elméleti ismereteket nyújt, kevés, de annál 
hasznosabb felhasználói programot ismertet 
részletesen. 

Lipovszki György: PC FORTH - Az előző 
könyvből szerzett ismereteket bővíti, nem 
csak PC-s programozóknak! 

Kedvcsinálónak: a második könyv alapján 
el lehet jutni addig, hogy - ha valaki tényleg 
komolyan veszi - meg tud Írni pl. egy 280 as- 
semblert, amivel primitívákat lehet előállítani 
és beépíteni az alaprendszerbe. Kiváló edítort 
ismertet, amellyel leegyszerűsödik a FORTH 
programok írása. A programok lemezre men- 
tése ugyanis az alaprendszerben (ami a FIG- 
FORTH 2.2) eléggé meg nem oldott feladat. 
Vagy jelentősen leegyszerűsíthetők és igen 
gyorssá tehetők a grafikus funkciók. (A gra- 
fika az egyik leggyakoribb alkalmazása a 
FORTH-nak.) Azt hiszem, többet itt nem kell 
a FORTH nyelvvel foglalkoznunk, akinek 
sikerült felketteni az érdeklődését, az vegye 
fel a kapcsolatot a cikk szerzőjével (cím a 8. 
oldalon), megpróbál! segíteni, ahol tud. 

Kiss Gyula 

DARK SIDE 


Remélem senki nem haragszik meg, hogy 
nem a Commodore Világban megjelent 
részletes leírást kapja itt kézhez (bár az 
újságírás — szempontjából ez lenne a 
kényelmesebb). . Úgy — gondolom, azért 
érdemes leülni játszani, hogy az ember 
logikáját, ügyességét próbára tegye. Az 
említett cikk Így zárul: Gratulálunk - sikerült 
egy óra alatt végigjátszani, amivel valaki 3 
hónapot szenvedett ... 

Annyi információt szeretnék ezért adni, 
amellyel valamilyen köztes eredményt lehet 
elérni: szerintem 2-3 hét elegendő lesz a 
végigjátszáshoz. Ha szükség lesz rá, később 
a legapróbb részleteket is elárulhatom, de 
nyugodtan érdeklődhettek a Commodore-os 
ismerősöknél is ... 

Térjünk tehát a lényegre. Először a 
program kezelése, a billentyűk jelentései: 


a - balra fordul 
W  - jobbra fordul 
o - mozgás előre 
K - mozgás hátra 
Szóköz - tüz 
(használható a botkormány illetve az 5, 8, 
7, 6, a Spectrumról "megörökölve") 
A-Y  -forgásszög változtatása (ANGLE) 
- lépésméret változtatása (STEP) 
- leguggolás 
- felállás 
- célkereszt fel - le 
- célkereszt jobbra - balra 
- célkereszt középre 
- nézőpont forgatása 
- nézőpont fel - le 
- rakéta (jetpac) kapcsolása 
- szünet és [/D menü 
- megfordulás 
- célkereszt ki - be 


Most pedig néhány ötlet a játékról. 
Az első feladatunk az  energiagyűjtő 
(ECD-k) megsemmisítése. Ez a 
túloldali térkép segítségével valamivel köny- 
nyebb, de azért nem egyszerű: a kilövéseik 
sorrendjét meg kell határoznod (érdemes lesz 
odairogatni). Persze ehhez sokat kell 
mászkálni, szükség van tehát energiára. Ezt a 
boltok belsejében, általában ötszög alakú, 
falon lévő foltoknak nekimenve növelhetjük. 

A rakétához szükséges üzemanyag is itt, 
az energiaáoszlopoknak nekiütközve szerez- 
hető meg. Vannak olyan homokórához ha- 
sonló szerkezetek, mellyel a két energiafajtát 
a másikra alakíthatjuk, a felső illetve az alsó 
rész meglövésével. 

Egyébként az összes helyzet lövéssel 
vagy nekiütközéssel oldható meg, de 
óvatosan, mert gyakran az energiánk bánja. 

Előfordulnak a pályákon téglatestek, ame- 
lyek általában ajtók vagy kapcsolók, néha kö- 
Zeli, időnként távoli ajtókat nyitnak. Ezen kívül 
kapcsolók lehetnek még a falon lévő foltok is, 
de időnként ajtók is ilyen formájúak. Szóval ki 
kell tapasztalni mindegyik "lelkivilágát, de 
hangsúl m, hogy először az ECD-kkel 
törődj! Így ugyanis több időt nyerhetsz a 
rejtélyek megfejtéséhez. 

Tehát a javasolt stratégiám: 

-feltérképezni az ECD-k kilövési sorrendjét 

-starthelyzetből gyorsan kilőni az ECD-ket, 
és kimenteni az állást (az ! után S-sel) 

-a rejtélyek felderítése, időnként itt is cél- 
szerű állást menteni. 

Fontos szerkezetek a TELEPOD kristá- 
lyok, ezek adják az utolsó lépéseket a cél felé. 
Segítségükkel lehet a Dark Side-dal szom- 
szédos négy körzet energiafallal elzárt része- 
ire bejutni. Megszerzésük talán az egyik 
legnehezebb feladat, még börtönbe is kell 
kerülnünk miatta ... 

A térképen nem láthatóak az alagutak, 
amelyek behálózzák a holdat. Az egyenlítői 
alagútnak (EOUATOR TUNNEL) minden 
második egyenlítői területen van lejárata, erről 
ágaznak le (két-két helyen) a Dark illetve a 
Light Side-ra vezető alagút. Sajnos a célhoz 
így nem tudunk eljutni, ha kidugjuk a fejünket 
a Dark Side-ra (rakéta), pillanatok alatt 
visszazuhanunk. 

Tehát akad egynéhány zsákutca is, ezért 
ne felejtsd el, az "északi" szektorok és a 
telepod a kulcslépés (eredetileg a Psyche 
szektorban). 

Végezetül még egyszer az egyenlítői 
alagútról. Itt van elrejtve az egyik kristály, 
méghozzá elég jól. Ez volt az egyetlen lépés 
amelyet a leírásból tudtunk csak meg, 
egyébként sikerült saját ötleteink alapján 
végigjátszani a játékot a tesztelések során. 

HASONLÍT az emberre ... 


Az élőlények színes  kavalkádjában 
felbukkant egy igen virulens törzs, melyet 
egyelőre programozónak neveztek el. Ro- 
kona az emberek; egyes kutatók még tovább 
is mennek, és azt állítják, hogy az emberből 
fejlődött ki a földtörténeti compucén korszak 
táján. Ezt látszik alátámasztani, hogy egyes 
mutációi - bizonyos típusú számítógépek 
közelében - emberi nyelven káromkodnak. 

Vannak egyedek, amelyek még külsőre is 
megtévesztésig hasonlítanak az emberre. 

A nagyvárosok dzsungelében éppúgy 
fellelhető, mint eldugott kis falvak rezer- 
vátumaiban. Lepkehálóval vagy gilisztával ne 
is próbáljuk elfogni, mert csak az egészen 
friss szoftverre harap. 

Kis helyen elfér, lényeg az, hogy 
valamilyen számítógép is beférjen a 
kuckójába. Időnként - minden tiltakozása 
ellenére - vegyük rá, hogy álljon fel, sétáljon 
egy keveset, mert ez jót tesz a vérke- 
ringésnek. Problémákat nem kell neki besze- 
reznie, mert szervezete olyan hogy a leve- 
gőből is elő tudja állítani magának. 

Jellegzetes betegségei: bitsömör, krónikus 
ötlethiány, algorithmyás zavarok. 

Egyébként jól beilleszkedik a családba, 
mert csendes. Ugyanis általában több 
nyelvet ismer, de egyiket sem beszéli. 

Ha sikerül magunkhoz szelidíteni, és el 
tudjuk látni megfelelő szoftverrel, akkor soká- 
ig örömünket lelhetjük a  programozótar- 
tásban, amely ma hazánkban is terjedő hobbi. 


DEFLEKTOR 


A játékos feladata, hogy a lézersugarat a 
tükrök segítségével a célba juttassa, melynek 
eredményeként 60 pálya után elkészül a 
kedvenc teája, 

A program kezelése: a menüben az 
irányítást állítsd be (joystick értelemszerű, 
billentyűzet O-fel, A-le, K-bal, L-jobb, M-tűz), 
a többi lel : DEMO: bemutatja a 
pályákat, . PRACTICE: gyakorlás, — örök 
energiával, stb. START GAME: játék indítás. 

Mindegyik üzemmódból kiléphetsz az U és 
0 betűk együttes lenyomásával. A P szünetet 
kér, RETURN-ra folytatódik a játék. 

Tükrök állítása: a "kurzort a kívánt tükörre 
állítod, a tűzgomblenyomva tartása közben 
jobbra-balra forgathatod a tükröt. 

A cél előtt mindig található valamilyen 
akadály, amely csak akkor tűnik el, ha a 
pályán lévő összes gombócot kilőtted. 

Trükkök: a forgó tükröt megállíthatod, ha 
ellentétes irányba tekered. A "gremlint-ek 
elpusztíthatók, ha ráállsz és nyomod a tüzet 
(a piszkok a gondosan beállított tükröket 
elcsavargatják). 

Veszélyek: OVERLOAD túlmelegedés, ha 
a fénysugár visszaverődik a lézerforráshoz, 
illetve aknát talál el (az utóbbi veszélyesebb - 
MINE ALERT). 

Ha a játék betöltése után azonnal, kb. 4 
másodpercig nyomvatartod a 0-4 gombokat, 
kikapcsolhatsz néhány dolgot. 0-örök élet / 1- 
örök energia / 2- overtoad ki / 3-gremlin ki / 4- 
zene ki. 


UNLIMITED-SAROK 


Sajnos a hibámból (elfoglalítságomból) 
kifolyólag nem sok minden történt a studio 


háza körül. Hosszú hetek teltek el azóta, hogy 
utoljára tollat ragadtam. Mindez legyen a múlt, 
és akkor jöljön a jövő! 

Lista nincsen, mert nem született új 
program, sem a studio, sem más részéről. 
Másrészt semmiféle visszajelzést eddig még 
nem kaptam. Azonban itt Nyíregyházán új 
TVC-sek is "születtek", de hamar el is tűntek. 

A bánatot félrerakva, jöjjenek a tervek. 

4 új program megjelenését tervezem 
augusztusra (talán a végére). Az egyik új 
témát dolgoz fel, másik három régi programok 


folytatása. Így a HISTORY2 és az English 
Testpaper 3-4 fog megjelenni. Valójában a 
History már készen lenne, ha a TVC-mnek 
megjönne a hangja. 

Az új programról csak annyit árulnék el, 
hogy a neve MATEMATICO lesz. 

Az eddig megjelent programok - változat- 
lan - áron továbbra is kaphatók. Ezentúl is 
várom a leveleket programterjesztéssel, 
rendeléssel kapcsolatban, de szívesen 
nyújtok segítséget is, ha valakinek erre van 
szüksége. 

Góra Rajmund 


VC-Újság/34.szám/94 augusztus 


7oldal 


World Soccer 


Azt hiszem, ez ismét egy olyan játéktípus, 
amely nem létezett TVC-n, vagy legalábbis én 
nem találkoztam ilyennel. A lényeg: futball- 
csapat menedzsere vagy, az harmadik ligából 
kell minél hamarabb a legjobbak közé jutni és 
jól szerepelni. Talán nem gond, hogy a játék- 
nak tapasztalataim szerint nincs vége, sok 
szezont játszhatunk egymás után, az 
eredményességtől gyakorlatilag függetlenül. 

A játék irányítása rajzos menürendszeren 
keresztül történik. A lemezen (ill. kazettán) két 
fájl találsz, az elsőben az előkép található és 
egy LOAD utasítás, amely behívja a második 
részt. Ha valaki siet, töltheti rögtön a máso- 
dikat. 

A program első kérdése, hogy mivel óhaj- 
tunk irányítani. Az 1, 2, 3 gombokkal választ- 
hatunk. Ezután áttérünk a mutogatásra: a 
megjelenő kéz mutatóujját kell a kívánt helyre 
vinnünk. Az első feladat a csapat kivá- 
lasztása. Különösebb előnye egyiknek sincs, 
mindenki a saját ízlése szerint döntsön. 

Az eddigi kérdésekre alaposan illik meg- 
gondolni a választ, mert javításra nincs mód, 

Ezután érkezünk a főmenühöz, amely két 
sorban 10 ikont tartalmaz. Nézzük jelen- 
téseiket (a számozást a felső sorral, balról 
jobbra kezdem). 

1. A bank menedzsertől lehet megtudni az 
anyagi helyzetet, illetve hitelt felvenni és 
törleszteni. 

2. Tudósítás kapcsolása. Ha aktiváljuk, a 
ZTV riportere közvetíti a mérkőzés legfon- 
tosabb jeleneteit. Jelentősen lelassítja a játé- 
kot, de egy ideig talán érdekes is lehet. 

3. Az orvosnál érdektődhetünk, melyik já- 
tékosunknak milyen problémája van, amivel 
nem léphet pályára. 


4. Állás mentése, betöltése. Eredetileg 
magnóra működik, így nem kér nevet a 
fájlnak. Lemezhasználat esetén is mindig 
WSALLAS.CAS fájlt ment, ezért a régi állást 
letöri. 

5. Megtudhatjuk, milyen erősségűek a 
csapatrészeink, és ha szerencsénk van, 
ezután jó játékost vásárolhatunk. Amíg nincs 
tartozásunk, gond nélkül költhetjük a pénzt; 
adósság esetén nem kapunk ajánlatot. 

6. Időnként meg szeretnék vásárolni egy- 
egy játékosunkat, akire nem számítunk már, 
azt érdemes eladni. A vásárlásnál és itt is 
alkudozhatunk, de ha egyszer visszalép a 
vevő, nincs mód további egyezkedésre. 

7. A bajnokság állása, kiemelve a saját 
csapatunk. Angol szabvány szerint a győze- 
lem 3, a döntetlen 1 pontot ér. 

8. A mérkőzés indítása. Az ellenfél nevé- 
nek megtudása után még kiléphetünk módo- 
sítani az összeállítást, utána már csak a 
felállást (védők - középpályások - csatárok 
száma) változtathatjuk, illetve szünetben és 
sérülés esetén cserélhetünk. 

9. Csapatösszeállítás. Csapatrészek sze- 
rint válogathatunk. Az adatok sorrendben a 
következők: erőniét, gyorsaság, életkor, te- 
hetség. Az F-hez tett "pipa" a kezdőcsapatba, 
az R-hez tett a cserepadra kerülést jelenti. 

10. Az aktuális összeállítás jelenik meg. 

A játékosok posztjának rövidítései: Gk- 
kapus; LB-balhátvéd, CD-középhátvéd, RB- 
jobbhátvéd, LM, CM, RM a középpályások, 
LW, RW a szélsők, St-középcsatár. Érdemes 
több játékost becserélni, mivel a sokszor 
játszók tehetsége a következő szezonra 
növekszik. 


Gépi kódú programozás 


A gépnek lelke van, ezt már sokszor 
elmondtuk. Így aztán gyakran meglepnek min- 
ket. A legutóbb közölt programocska a meg- 
szakítás engedélyezettségének vizsgálatára 
látszólag szépen működött. Amikor azonban 
egy programba beépítettem, és másodper- 
cenként többször lefutott, időnként elakadt a 
játék. Egyszer talán kiderül miért. 


A legutóbbi "felfedezésem" a Bards Tale- 
ből származik. Legnagyobb meglepetésemre 
a megszakítást a ROM-ra állította 2-es mód- 
ban, ami azt jelenti, hogy a 2BOO-2COO-ig 
levő 256 cím közül bármelyikre ugorhat. Ezt 
úgy hidalta át, hogy mielőtt megszakítás 
jöhet, kiadott egy HALT utasítást. Ezzel 255 
került az adatbuszra, tehát mindíg az utolsó 
címre ugrott a megszakításnál. 


Basic programozás 


Mai programunk olyan rövid, hogy egy sorban is elfér. A Mikroszámítógép Magazin 88/10-es 
számában találtam (mint írják, egy amerikai lapból származik), egy nálunk ismeretlen gépre 
készült. Javasolták, hogy írjuk át saját gépünkre. Ezért aztán vettem a fáradságot, és rászántam 
némi időt (2 perc), aztán meglepődtem, hogy milyen jópofa rajzok jönnek ki egy ilyen kis 
nyúlfarknyi programból. A rövidség miatt talán nem gond, ha az eredetit is leközlöm, hátha valakit 
érdekel. 

o 22.6:FORO1:1TO100:P:90:LINE(79,15)-(79,15) PSET:PMODE4:PCLS:SCREENT , 1: 
FORX:-1TOSBISTEPV:P-P-.5:Ks128-COS(X)"P:L-92-SIN(X)"P:LINE-(K L)  PSET:NEXT:V-Vt 
.1:FORG-1TO2000:NEXTG:NEXTO1 

Némi magyarázat az ismeretlen utasításokhoz: a LINE(XI,Y1)-AX2Y2),PSET vonalat rajzol a 
képernyőre. A PMODE4 bekapcsolja a legnagyobb felbontású grafikát. PCLS a képtörlés, 
SCREEN1,1 a kimenő képen a grafika engedélyezése. Ezek után a vállalkozó kedvű olvasó 
letakarhatja az alábbi részt, és nekiállhat az átírásnak. Aki pedig csak a végeredményre kiváncsi, 
lépjen tovább. 

Tulajdonképpen TVC-n is lehetne ennyire sűrűn Írni a programot, de most szeretném, ha egy 
kicsit áttekinthetőbb lenne a lista: 

1 V52.6 : FOR 0151 TO 100 : PLOT 316,60; : CLS:P-90 

2 FOR X-1 TO 881 STEP V : PzP-O.5 : Ks128-COSOX)"P : L-92-SINOX)"P : PLOT 4"K ALL; : 
NEXT : VEV10.1 

3FOR G-1 TO 2000 : IF INKEY$z-" THEN NEXT 

4NEXT 01 

Amint észrevehető, a rajzolásnál a koordinátákat néggyel szoroztam, hogy betöltse a képernyőt. 
A másik változtatás, hogy gombnyomásra hamarabb tovább megy a kép elkészültével. A sok 
vonalrajzolás és számítgatás miatt kicsit lassú a program, de érdemes megvárni. (Jut eszembe: 
legközelebb talán megírhatnánk gépi kódban!) 


Hírdetések 


A legutóbbi szám óta a következő kérések és ajánlatok érkeztek. 
Nyírő Csaba 21200-as nyomtatót keres, címe: 8790 Zalaszentgrót, Platán tér 1/b 


Petrovszki Józsefnek (5600 Békéscsaba, Dombos u. 15/1) van egy eladó 32K-s 
memóriabővítője. 


Floppyt szeretne vásárolni Töltősi Sándor (2870 Kisbér, Fáy A. u. 31) és Góra Rajmund (4400 
Nyíregyháza, Szarvas u. 111) 


[Floppy ügyben van egy viszonylag friss (aug. 5. telefonbeszélgetés) információm: Piszker 
Istvánnál hamarosan lesz komplett floppy egység, 5700 Ft-ért. Tel.: 22/327-724) 


Az újságot készítette: Vindics István — 
7695 Mecseknádasd, Liszt F. u. 39. 
Telefon: 72/463-428, napközben általában üzenetrögzítő 


A FORTH-ról szóló cikk szerzője 
Kiss Gyula, 2755 Kocsér, Szabadság u. 38. 
Az UNLIMITED-SAROK készítője 
Góra Rajmund, 4400 Nyíregyháza, Szarvas u.111. 


